《曾知合相宜堂》
宋代·释宝昙

竹不解俗语，颇识天语香。
经年北窗梦，十倍西湖凉。
隐几湖上北，恰恰修竹长。
有时共竹语，风雨撼一床。
屋间恐飞去，著绣围上方。
念君爱臣心，如爱竹在傍。
亦如夜深月，照我冰雪肠。
闲官固自好，要地庸何伤。
约束万卷书，提携双锦囊。
日边有新宅，不种一亩桑。
朝回碧幢底，真上相宜堂。

作者简介：释宝昙（一一二九～一一九七），字少云，俗姓许，嘉定龙游（今四川乐山）北。幼习章句业，已而弃家从一时经论老师游。后出蜀，从大慧于径山、育王，又从东林卐庵、蒋山应庵，遂出世，住四明仗锡山。归蜀葬亲，住无为寺。复至四明，为史浩深敬，筑橘洲使居，因自号橘洲老北。宁宗庆元三年示寂，年六十九（本集卷一○《龛铭》）。昙为诗慕苏轼、黄庭坚，有《橘洲文集》十卷。《宝庆四明志》卷九有传。　宝昙诗，以日本东山天皇元禄十一年戊寅织田重兵卫仿宋刻本（藏日本内阁文库）为底本。集外诗附于卷末。